వజప్పాడి కె. రామమూర్తి

వజప్పాడి కె. రామమూర్తి లేదా వజపాడి కె. రామమూర్తి (18 జనవరి 1940 - 27 అక్టోబర్ 2002) భారతదేశానికి చెందిన ట్రేడ్ యూనియన్ వాది, ఒకరాజకీయ నాయకుడు. అతను సేలం, ధర్మపురి, కృష్ణగిరి నియోజకవర్గంల నుండి ఏడు సార్లు లోక్‌సభ సభ్యుడిగా ఎన్నికయ్యాడు.Volume I, 1977 Indian general election, 6th Lok SabhaVolume I, 1984 Indian general election, 8th Lok SabhaVolume I, 1989 Indian general election, 9th Lok SabhaVolume I, 1991 Indian general election, 10th Lok SabhaVolume I, 1980 Indian general election, 7th Lok Sabha

 రాజకీయ జీవితం 
అతను దివంగత కె. కామరాజ్,  ఇ.వి.కె. సంపత్ ల  అనుచరుడు. అతను వన్నియార్ వర్గానికి చెందిన వ్యక్తి. అతను తమిళనాడు కాంగ్రెస్ కమిటీ అధ్యక్షుడిగా పనిచేశాడు. 1989 నుండి 1995 వరకు, అతను తమిళనాడులోని సేలం యువజన కాంగ్రెస్ అధ్యక్షుడిగా కూడా పనిచేసాడు. 

రామమూర్తి ఏడుసార్లు లోక్‌సభ సభ్యుడిగా ఎన్నికయ్యాడు. 1996, 1999లో రెండుసార్లు ఓడిపోయాడు. అతనికి అంతర్జాతీయ కార్మిక సంస్థ (ఐఎల్‌వో)తో సంబంధం ఉంది. 1991లో కొంతకాలం పి.వి. నరసింహారావు నేతృత్వంలోని కాంగ్రెస్ ప్రభుత్వంలో స్వతంత్ర బాధ్యతతో కార్మిక శాఖ సహాయ మంత్రిగా పనిచేశారు. కావేరి సమస్యపై అతను తన మంత్రి పదవికి రాజీనామా చేశాడు.

అతను ఆరు సంవత్సరాలు టిఎన్‌సిసి అధ్యక్షుడిగా కూడా పనిచేశాడు. 1996 లో కాంగ్రెసు నుండి బయటికి పోయి, తివారీ కాంగ్రెస్ తమిళనాడు విభాగాన్ని స్థాపించాడు. తరువాత రామమూర్తి తిరిగి కాంగ్రెస్‌ లోకి వెళ్లాడు. కానీ మళ్ళీ ఆ పార్టీని వదిలి తమిజగా రాజీవ్ కాంగ్రెస్ (టిఆర్‌సి)ను స్థాపించాడు. అతను జాతీయ ప్రజాస్వామ్య కూటమిలో భాగంగా చేరి, 1998-1999లో పెట్రోలియం, సహజ వాయువు శాఖా మంత్రిగా పనిచేశాడు. తమిజగా రాజీవ్ కాంగ్రెస్ (టిఆర్‌సి) ఏర్పాటుతో అప్పటి రాబోయే లోక్‌సభ ఎన్నికల్లో ఆల్ ఇండియా అన్నా ద్రవిడ మున్నేట్ర కజగంతో పొత్తు పెట్టుకుంటామని ప్రకటించాడు. కొన్ని రోజుల తర్వాత, తమిజగా రాజీవ్ కాంగ్రెస్ (టిఆర్‌సి) పార్టీ, తన నేతృత్వంలోని  ఆల్ ఇండియా అన్నా ద్రవిడ మున్నేట్ర కజగం ఫ్రంట్‌లోకి ప్రవేశిస్తున్నట్లు జె. జయలలిత ప్రకటించింది. అయితే కాంగ్రెస్‌లో చీలికకు తాను కారణమయ్యానని ననే విషయాన్ని ఆమె ఖండించింది.Business Standard. No Hitch In Seat Sharing Talks, Says Jayalalitha 2002 జనవరిలో ఎనిమిది సంవత్సరాల తర్వాత, రామమూర్తి తమిజగా రాజీవ్ కాంగ్రెస్ (టిఆర్‌సి)ని, కాంగ్రెస్‌లో విలీనం చేశాడు.TRC merges with Congress

 ఎన్నికల రికార్డులు 
కె. రామమూర్తి. 1977 ఎన్నికల్లో ధర్మపురి నియోజకవర్గం నుండి భారత జాతీయ కాంగ్రెస్ అభ్యర్థిగా, 1980 1984, 1989, 1991 ఎన్నికల్లో కృష్ణగిరి నియోజకవర్గం నుండి లోక్‌సభకు ఎన్నికయ్యాడు.Volume I, 1977 Indian general election, 6th Lok SabhaVolume I, 1984 Indian general election, 8th Lok SabhaVolume I, 1989 Indian general election, 9th Lok SabhaVolume I, 1991 Indian general election, 10th Lok Sabha 1980 ఎన్నికల్లో కృష్ణగిరి నియోజకవర్గం నుండి భారత జాతీయ కాంగ్రెస్ (ఇందిర) అభ్యర్థిగా ఎన్నికయ్యాడు.Volume I, 1980 Indian general election, 7th Lok Sabha1998 ఎన్నికల్లో సేలం నియోజకవర్గం నుండి స్వతంత్ర అభ్యర్థిగా ఎన్నికయ్యాడుVolume I, 1998 Indian general election, 12th Lok Sabha

మూలాలు

వర్గం:1940 జననాలు
వర్గం:2002 మరణాలు
వర్గం:12వ లోక్‌సభ సభ్యులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:తమిళనాడు వ్యక్తులు